
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

244. Τροποποίηση και συμπλήρωση διατάξεων του Β,Δ. από 

23-3/8.4.1953 «περί κανονισμού της δια κυκλικών δι¬ 
κτύων (γριγρί) αλιείας» (Α 81) και του Π.Δ. 189/1978 
«περί κανονισμού αλιείας εις τους Κόλπους Θεσσαλονίκης και 
Θερμαϊκόν» (Α 41)... 

245. Οργανισμός του Ταμείου Προνοίας Δικηγόρων Θεσσαλονί¬ 

κης. 

246. Αναπροσαρμογή της προσωπικής εισφοράς των ασφαλισμέ¬ 

νων και συνταξιούχων του Ταμείου Συντάξεων Μηχανικών 
και Εργοληπτών Δημοσίων Έργων στον Κλάδο Υγείας αυ- 
τού. 

■' 247. Όροι, προϋποθέσεις και διαδικασία για την ίδρυση, λειτουργία 
■" ' και μεταβίβαση Ιδιωτικών Κλινικών. 

248. Ίδρυση Ενορίας του Ιερού Ναού Αγίας Παρασκευής του Δή¬ 
μου Αχαρνών, της Ιεράς Μητροπόλεως Αττικής. 

249. Ίδρυση της Ιεράς ανδρώας Κοινοβιακής Μονής «ΥΠΕΡΑ- 

ΓΙΑΣ ΘΕΟΤΟΚΟΥ ΥΨΗΛΗΣ» περιοχής Μαγουλάδων 
Κερκύρας της Ιεράς Μητροπόλεως Κερκύρας και Πα- 
ξών». 

250. Ίδρυση Ενορίας του ενοριακού Ιερού Ναού Ανάληψης Κυρίου, 
Κάκκαβα της Κοινότητας Καλού Νερού της επαρχίας Τριφυ- 
λίας της Ιεράς Μητροπόλεως Τριφυλίας και Ολυμπίας. . . 

251. Ίδρυση Ενορίας του Ιερού ενοριακού Ναού Αγίου Ιωάννου του 

Βαπτιστού», Καλλιθέας Κορίνθου, της Ιεράς Μητροπόλεως 
Κορίνθου... 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΛ244 
Τροποποίηση και συμπλήρωση διατάξεων του Β.Δ. από 23-3/ 
8.4.1953 «περί κανονισμού της δια κυκλικών δικτύων (γριγρί) 
αλιείας» (Α 81) και του Π.Δ. 189/1978 «περί κανονισμού αλιείας 
εις τους Κόλπους Θεσσαλονίκης και Θερμαϊκόν» (Α 41). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 του Ν.Δ, 420/1970 «Αλιευτικός 
Κώδιξ» (Α 27), όπως αντικαταστάθηκε με την παρ. 2 του άρθρου 3 του 
Ν. 1740/1987 «Αξιοποίηση και προστασία κοραλλιογενών σχηματι¬ 
σμών, ιχθυοτρόφων υδάτων, υδατοκαλλιεργειών και άλλες διατάξεις» 
(Α 221). 

2. Την Υ 1081/21.5.1990 απόφαση του Πρωθυπουργού «Ορισμός 
αρμοδιοτήτων του Υπουργού Αναπληρωτή Γεωργίας Παν. Χατζηνικο- 
λάου» (Β 327). 


3. Την 156/6.2.1991 γνωμοδότηση του Συμβουλίου Αλιείας. 

4. Την 255/1991 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Γεωργίας, αποφασίζουμε: 

Άρθρο 1 

Το άρθρο 11 του από 23-3/8.4.1953 Β. Δ/τος «περί κανονισμού 
της δια κυκλικών δικτύων (γριγρί) αλιείας» (Α 81), όπως αντικαταστά- 

1 θηκε με το άρθρο 1 του από 17.8.1955 Β. Δ/τος «περί αντικαταστά- 
σεως των άρθρων 11 καιΊ4τουαπό23 Μαρτίου 1953 Β. Δ/τος κανο- 

2 νισμού της δια κυκλικών δικτύων (γριγρί) αλιείας» (Α 243), αντικαθί¬ 
σταται ως εξής: 

ί θρο 11 

υκλικών διχτύων ημέρας και νύχτας: 

ιλ; «>« Φεβρουάριο και Δεκέμβριο κάθε χρό- 

4* νου απολύτως. 

. β) Κατά τους λοιπούς μήνες του έτους: 

- αα) Σε απόσταση μικρότερη των εκατό (100) μέτρων από οποιεσδή- 
ποτε ακτές. 

ββ) Σε απόσταση πεντακοσίων (500) μέτρων ακτινοειδώς από τις 
6 σταθερές αλιευτικές εγκαταστάσεις των θυννείων, εφόσον αυτές βρίσκο¬ 
νται σε λειτουργία. 

_ γγ) Σε απόσταση χιλίων (1000) μέτρων από τα στόμια των ιχθυο¬ 
τροφείων, εφόσον αυτά είναι ανοιχτά για εσοδεία. 

δδ) Εφόσον γίνεται χρήση των κυκλικών διχτύων ως συρόμενων. 
2. Απαγορεύεται η αλιεία με κυκλικά δίχτυα νύχτας: 

α) Σε βάθη θάλασσας μικρότερα των τριάντα (30) μέτρων, με εξαί¬ 
ρεση τη θαλάσσια περιοχή από τις εκβολές του ποταμού Νέστου μέχρι 
την Αλεξανδρούπολη στην οποία επιτρέπεται σε βάθη θάλασσας μεγα¬ 
λύτερα των είκοσι (20) μέτρων. 

β) Κατά την πανσέληνο, δύο ημέρες πριν και δύο μετά από αυτή. 

γ) Εφόσον η ένταση της φωτεινής πηγής υπερβαίνει τα 2.000 κηρία 
ανά μονάδα φωτισμού (ρομπότ ή λέμβο). 

δ) Εφόσον ο αριθμός των ρομπότ ή λέμβων υπερβαίνει τις πέντε (5). 

ε) Εφόσον το χρησιμοποιούμενο φως (λουξ) δεν καλύπτεται από πάνω 
με καταυγαστήρες». 

Άρθρο 2 

Στο άρθρο 5 του Π.Δ. 189/1978 «περί Κανονισμού Αλιείας εις του 
Κόλπους Θεσσαλονίκης και Θερμαϊκόν» (Α 41) προστίθεται παράγρα¬ 
φος 3, το κείμενο της οποίας έχει ως εξής: ' ... 

V.. 

«3. Στο Θερμαϊκό Κόλπο και ειδικότερα στο τμήμα'ΐο κείμενο εσωτε¬ 
ρικά της νοητής γραμμής που ενώνει το ακρωτήριο «Πύργος» με το 
ακρωτήριο «Δερματάς» απαγορεύεται η αλιεία γαύρου κατά τους μήνες 
Ιούνιο, Ιούλιο και Αύγουστο κάθε χρόνου». 

'·■ Λ< 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Αναπληρωτή Υπουργό Γεωργίας αναθέτουμε τη δημοσίευση 
και. εκτέλεση του παρόντος διατάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛ. ΥΠΟΥΡΓΟΙ ΓΕΩΡΓΙΑΣ 

ΠΑΝ. ΧΑΤΖΗΝΙΚΟΛΑΟΥ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 245 
Οργανισμός του Ταμείου Προνοίας Δικηγόρων Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α/26.6.1985). 

β) Του άρθρου 17 του Ν. 1320/1983 «πρόσληψη στο Δημόσιο Το¬ 
μέα και άλλες διατάξεις» (ΦΕΚ 6/Α/11.1.1983). 

γ) Των άρθρων 9 και 10 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, Νομικών Προσώπων δημοσίου δι¬ 
καίου και Οργανισμών τοπικής αυτοδιοίκησης και άλλες διατάξεις 
(ΦΕΚ 37/Α/1.4.86). 

δ) Του άρθρου 1 παρ. 1 του Ν. 753/1948 «περί διατάξεων τινών 
αφορωσών την περί των Ταμείων Προνοίας Δικηγόρων Νομοθε¬ 
σίας». 

2. Την Υ. 1140/1051173/1390/0001/9.7.90 Απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών» (ΦΕΚ 
420/Β/1990). 

3. Την από 21 Νοεμβρίου 1990 απόφαση της Γενικής Συνέλευσης 
Δικηγορικού Συλλόγου Θεσσαλονίκης. 

4. Τις αριθ. 460/90 και 698/90 γνωμοδοτήσεις του Συμβουλίου 
της Επικράτειας μετά από πρόταση των Υπουργών Προεδρίας της Κυ¬ 
βέρνησης, Δικαιοσύνης, Υγείας, Πρόνοιας και Κοινωνικών Ασφαλίσεων 
και του Υφυπουργού Οικονομικών, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Πρόνοιας Δικηγόρων Θεσσαλονίκης, αποτε¬ 
λούν τμήμα που συγκροτείται ως εξής: 

α) Γραφείο παροχών υγιεινομικής περίθαλψης. 

β. Γραφείο Διοικητικού - Οικονομικού. 

γ. Γραφείο Υγειονομικού. 

Άρθρο 2 

Αρμοδιότητες Τμήματος 

Οι αρμοδιότητες του Τμήματος ανάγονται στα παρακάτω θέματα 
που κατανέμονται μεταξύ των Γραφείων ως εξής: 

1. Γραφείο Παροχών, υγειονομικής περίθαλψης. 

Ο χειρισμός των θεμάτων που αφορούν την εφαρμογή των διατάξεων 
του Κανονισμού 1408/1971, 574/1972 και 1390/1981 της ΕΟΚ, 
που αναφέρονται σε θέματα παροχών ασθένειας, διαχείριση δαπανών 
υγειονομικής περίθαλψης. Τήρηση και ενημέρωση μερίδων ασφαλισμέ¬ 
νων για όλες τις παροχές υγειονομικής περίθαλψης του Ταμείου. Κα¬ 
τάρτιση συμβάσεων με νοσηλευτικά ιδρύματα, εργαστήρια, γιατρούς 
έκδοση εγγυητικών επιστολών νοσηλείας, εκκαθάριση νοσηλίων κ.λπ. 

Έκδοση βεβαιώσεων για την Εφορία. Τήρηση γενικού αρχείου όλων 
των παραστατικών της Υγειονομικής περίθαλψης του Ταμείου. · 

Κατάρτιση και παρακολούθηση μητρώόυ' εμμέσων μελών. 

Επιμέλεια και επεξεργασία δηλώσεων οικογενειακής κατάστασης. 

2. Γραφείο Διοικητικού - Οικονομικού 

Μέριμνα για κάθε θέμα, που αφορά την υπηρεσιακή κατάσταση του 
προσωπικού. ^· 

Τήρηση πρωτοκόλλου, γενικού αρχείου, αναπαραγωγής και διεκπε¬ 
ραίωσης εγγράφων. 

Τήρηση μητρώου ασφαλισμένων. Γραμματειακή εξυπηρέτηση του 


Δ.Σ. του Ταμείου. 

Διεξαγωγή ταμειακής υπηρεσίας και διακίνηση ενσήμων Ταμείου 
Πρόνοιας Δικηγόρων Θεσσαλονίκης και Ταμείου Νομικών. 

Βεβαίωση και είσπραξη εσόδων και διαχείριση κάθε δαπάνης πλην 
εκείνων που διαχειρίζεται το Γ ραφείο Παροχών, υγειονομικής περίθαλ¬ 
ψης. 

Κατάρτιση και παρακολούθηση προϋπολογισμού, Ισολογισμού, Απο¬ 
λογισμού και Απογραφης. 

Μέριμνα για τον κατασταλτικό έλεγχο και την παροχή στατιστικών 
στοιχείων. 

Μισθοδοσία προσωπικού. 

Παρακολούθηση περιουσίας και χαρτοφυλακίου Ταμείου Πρόνοιας 
Δικηγόρων Θεσσαλονίκης. 

Παραλαβή ασφαλιστικών βιβλιαρίων. 

Μέριμνα για κάθε θέμα που αφορά την αποστολή παιδιών ασφαλι¬ 
σμένων σε κατασκηνώσεις και βρεφονηπιακούς σταθμούς, σύμφωνα με 
τις διατάξεις του Καταστατικού και τις διατάξεις του Κανονισμού του 
Ταμείου. 

Τήρηση αρχείου ατομικών φακέλλων ασφαλισμένων. 

Μέριμνα για κάθε θέμα που ανάγεται στη μηχανοργάνωση, μηχανο¬ 
γράφηση και στη λειτουργία του συστήματος του Ηλεκτρονικού Υπολο¬ 
γιστή. Τήρηση όλων των κατά νόμο λογιστικών βιβλίων, καταστάσεων 
και καρτελλών. 

3. Γραφείο Υγειονομικού 

Μέριμνα για τις προεγκρίσεις και εγκρίσεις επί αιτημάτων μετάβα¬ 
σης στο εξωτερικό για νοσηλεία, εισαγωγή σε νοσηλευτικά Ιδρύματα. 
Έγκριση για εκτέλεση οδοντιατρικών εργασιών, χορήγηση φαρμά¬ 
κων. 

Εκτέλεση μικροβιολογικών αναλύσεων. 

Άρθρο 3 

Διάρθρωση θέσεων 

1. Οι θέσεις του Ταμείου Πρόνοιας Δικηγόρων Θεσσαλονίκης, διαρ¬ 
θρώνονται ως εξής: 

ΚΑΤΗΓΟΡΙΑ ΠΕ 

- Κλάδος ΠΕ Διοικητικός - Οικονομικός. 

Θέσεις έξι (6) 

- Κλάδος ΠΕ Ιατρών Ειδικοτήτων. 

Θέσεις δύο (2) 

ΚΑΤΗΓΟΡΙΑ ΤΕ 

- Κλάδος ΤΕ Πληροφορικής (ειδικότητας Πληροφορικής) 

Θέση μία (1) 

ΚΑΤΗΓΟΡΙΑ ΔΕ 

- Κλάδος ΔΕ Διοικητικός - Λογιστικός. 

Θέσεις έξι (6). 

- Κλάδος ΔΕ Δακτυλογράφων - Στενογράφων, ειδικότητας δακτυ- 
λογράφων Ελληνικής θέση μία (1). 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών, θέση μία (1), για εργασίες που προβλέπο- 
νται στο άρθρο 23 του Π,Δ. 194/88. 

- Κλάδος ΥΕ προσωπικού καθαριότητας, θέση μία (1). 

2. Προσόντα διορισμού. 

Για την πλήρωση των πιο πάνω θέσεων, ορίζονται τα προβλεπόμενα 
στο" Π.Δ. 194/1988. 

Άρθρο 4 

Προϊστάμενοι Υπηρεσιών: 

Στο Τμήμα του Ταμείου, προΐσταται υπάλληλος του Κλάδου ΠΕ 
Διοικητικού - Οικονομικού ή ΤΕ Διοικητικού - Λογιστικού ή ΔΕ Διοι¬ 
κητικού - Λογιστικού, ο οποίος μεριμνά για_την_εφαρμογή της Νομοθε¬ 
σίας του Ταμείου και την εκτέλεση των αποφάσεων του Δ.Σ. 

Παρίσταται στις συνεδριάσεις του Δ.Σ. ως εισηγητής σε όλα τα θέ¬ 
ματα που εξετάζονται από αυτό. 

Υπογράφει όλα τα έγγραφα του Ταμείου με τον Πρόεδρο δε του Δ.Σ. 
και τον Προϊστάμενο του Γραφείου Διοικητικού - Οικονομικού, τα 
εντάλματα πληρωμών, τις επιταγές και τις εντολές προς τις Τράπεζες. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


1313 


Άρθρο 5 

Κατάταξη προσωπικού: 

Οι υπάλληλοι του Ταμείου Πρόνοιας Δικηγόρων Θεσσαλονίκης, που 
υπηρετούν κατά την έναρξη της ισχύος του διατάγματος αυτού, κατα¬ 
τάσσονται κατά κλάδο ως εξής: 


Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 

, Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Στον Κλάδο ΠΕ Διοικητικό - Οικονομικό, οι υπάλληλοι του Κλάδου 
ΠΕΙ Διοικητικού - Λογιστικού. 

Στον Κλάδο ΔΕ Διοικητικό - Λογιστικό, οι υπάλληλοι του Κλάδου 
ΔΕΙ Διοικητικού - Λογιστικού. 

Στον Κλάδο ΥΕ Επιμελητών οι υπάλληλοι του Κλάδου ΥΕ1 Κλητή¬ 
ρων. 

Στον Υπόϋργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

•Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝ. ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΜΙΛΤ. ΕΒΕΡΤ Μ. ΓΙΑΝΝΑΚΟΥ 

Ο ΥΦΥΠ. ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 246 
Αναπροσαρμογή της προσωπικής εισφοράς των ασφαλισμένων και συ¬ 
νταξιούχων του Ταμείου Συντάξεων Μηχανικών και Εργοληπτών 

Δημοσίων Εργων στον Κλάδο Υγείας αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του εδαφ. α της παρ. 1 του άρθρου 35 του Ν. 915/ 
1979 «περί τροποποιήσεως και συμπληρώσεως της «Περί Ταμείου Συ¬ 
ντάξεων Μηχανικών και Εργοληπτών Δημοσίων Εργων Νομοθεσίας» 
(ΦΕΚ 103 Α). 

2. Τις διατάξεις των άρθρων 23 (παρ. 1), 24 (παρ. 1 και 2 περ. γ) 
και 27 (παρ. 1 περ. δ) του Ν. 1558/85 «Κυβέρνηση και Κυβερνητικά 
Όργανα» (ΦΕΚ 137 Α') και του άρθρου 5 του Π. Δ/τος 437/1985 
«Καθορισμός και ανακατανομή των αρμοδιοτήτων τν Υπουργείων» 
(ΦΕΚ 157 Α). 

3. Τις διατάξεις του άρθρου 14 του Π. Δ/τος 105/1988 «Οργανι¬ 
σμός της Γενικής Γραμματείας Κοινωνικών Ασφαλίσεων του Υπουρ¬ 
γείου Υγείας, Πρόνοιας και Κοινωνικών Ασφαλίσεων» (ΦΕΚ 46 Α). 

4. Τη γνώμη του Δ.Σ. του Τ.Σ.ΜΈ.Δ.Ε.,που διατυπώθηκε στην 
735 απόφασή του κατά την 3961/20.9.1990 συνεδρίασή του. 

5. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 26η/23.1.1991 συνεδρίασή του της ΚΣΤ περιόδου. 

6. Τη με αριθ. 231/1.4.1991 γνωμοδότηση του Συμβουλίου της 
Επικράτειας, με πρόταση της Υπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο 1 

Η προσωπική εισφορά για τον Κλάδο Υγείας του Ταμείου Συντάξεων 
Μηχανικών και Εργοληπτών Δημοσίων Έργων ορίζεται σε 1.300 δρχ. 
το μήνα, για κάθε άμεσα, ή έμμεσα ασφαλισμένο και σε 650 δρχ. το 
μήνα για κάθε συνταξιούχο και ασφαλισμένο μέλος της οικογένειάς του. 

.. Άρθρο 2 

Η ισχύς του παρόντος Π. Δ/τος αρχίζει από την πρώτη Ιουλίου 
1991. 


Η ΥΠΟΥΡΓΟΣ 

ΥΓΕΙΑΣ. ΠΡΟΝ & ΚΟΙΝΩΝ. ΑΣΦ/ΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

(4) 

Όροι, προϋποθέσεις και διαδικασία για την ίδρυση, λειτουργία και με¬ 
ταβίβαση Ιδιωτικών Κλινικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 53 του Νόμου 1892/1990 
«Για τον εκσυγχρονισμό και την ανάπτυξη και άλλες διατάξεις» (ΦΕΚ 
101/31.7.90, τεύχος Πρώτο). 

2. Την αριθ. Υ.1059/3.5.1990 (ΦΕΚ 295/3.5.90 τ. Α’) απόφαση 
του Πρωθυπουργού «Καθορισμός αρμοδιοτήτων του Υπουργού Υγείας, 
Πρόνοιας και Κοινωνικών Ασφαλίσεων Γεωργίου Σούρλα». 

3. Την υπ’ αριθ. 193/27.3.91 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο 1 

Ορισμός Κλινικής 

1. Ιδιωτική Κλινική είναι η Υγιειονομική μονάδα στην οποία παρέχο¬ 

νται υπηρεσίες υγείας και νοσηλείας ασθενών, σύμφωνα με τις παραδε¬ 
δεγμένες σύγχρονες αντιλήψεις και μεθόδους της Ιατρικής Επιστή¬ 
μης. ■ · 

2. Στην Ιδιωτική Κλινική είναι δυνατή" η παροχή υπηρεσιών υγείας 
και σε εξωτερικούς ασθενείς με τα νομίμως λειτουργούντα τμήματα και 
εργαστήριά της και εφόσον διαθέτει τους απαραίτητους δια τούτο χώ¬ 
ρους. 

■ ' Άρθρο 2 . 

Δικαιούχοι 

1. Αύτηση για χορήγηση αδείας, ίδρυσης και λειτουργίας Ιδιωτικής 
Κλινικής μπορούν να υποβάλουν φυσικά ή νομικά πρόσωπα Ιδιωτικού 
Δικαίου. 

2. Οι μετοχές Ανωνύμων Εταιρειών, που ζητούν άδεια ίδρυσης Ιδιω¬ 
τικής Κλινικής, μπορεί να είναι και ανώνυμες. 

3. Το αυτό φυσικό ή νομικό πρόσωπο είναι δυνατόν να λάβει και πε- 
ρισσότρες από μία άδειες ίδρυσης και λειτουργίας Ιδιωτικών Κλινικών. 


Άρθρο 3, 

•' ·’ ί Μη δικαιούμενοι αδείας 

1. Δεν χορηγείται άδεια ίδρυσης και λειτουργίας Ιδιωτικής Κλινικής 
σε όσους έχουν καταδικαστεί για παράβαση διατάξεων του Ποινικού 
Νόμου που συνεπάγεται ανικονότητα κτήσης της δημοσιοϋπαλληλικής 
ιδιότητας, ή για παράβαση που αφορά το Νόμο για τα ναρκωτικά. 

2. Προκειμένου για νομικά πρόσωπα και εταιρείες οι παραπάνω 
προϋποθέσεις ισχύουν για τους νόμιμους εκπροσώπους ή διαχειριστές 
τους. 

3. Δεν χορηγείται επίσης άδεια σε γιατρούς του Εθνικού Συστήματος 

Υγείας. ··»..„ ^ ^ 

Άρθρο 4 


Επιτροπή Ιδιωτικών Κλινικών 

1. Στην έδρα κάθε Νομαρχίας συνιστάται Επιτροπή η οποία αποτε- 
λείται από τους παρακάτω αναφερομένους: ' 

α) Ένα γιατρό της Διεύθυνσης ή Τμήματος Υγιεινής, 
β) Ένα αρχιτέκτονα ή πολιτικό μηχανικό ή μηχανολόγο- 

ηλεκτρολόγο ή υγιεινολόγο μηχανικό που υπηρετεί σε Υπηρεσίες του 
Υπουργείου Υγείας, Πρόνοιας και Κοινωνικών Ασφαλίσεων ή στη Διεύ¬ 
θυνση Τεχνικών Υπηρεσιών της Νομαρχίας, 

γ) Ένα εκπρόσωπο του οικείου Ιατρικού Συλλόγου τον οποίο ορίζουν 
τα Διοικητικά Συμβούλιά τους μέσα σε τριάντα (30) ημέρες από την κοι¬ 
νοποίηση σε αυτους του σχετικού εγγράφου της Νομαρχίας, άλλως ορί¬ 
ζονται από το Νομάρχη. 

2. Έργο της Επιτροπής είναι: 

α) Η γνωμοδότηση για χορήγηση άδειας ίδρυσης και λειτουργίας 
Ιδιωτικών Κλινικών, κατά τα άρθρα 7 και 13 του παρόντος, 
β) Η επιθεώρηση εγκαταστάσεων του άρθρου 16 για χορήγηση 
άδειας λειτουργίας, 

γ) Η εποπτεία και ο έλεγχος των Ιδιωτικών Κλινικών, 

δ) Η εισήγηση για επιβολή ποινών κατά το άρθρο 21 του παρόντος. 

3. Η Επιτροπή συγκροτείται με απόφαση του οικείου Νομάρχη. 

Άρθρο 5 

Δευτεροβάθμια Επιτροπή Κλινικών 

1. Συνιστάται Δευτεροβάθμια Επιτροπή Κλινικών στην Κεντρική 
Υπηρεσία του Υπουργείου Υγείας, Πρόνοιας και Κοινωνικών Ασφαλί¬ 
σεων, αποτελούμενη από τους 

α) Γενικό Διευθυντή Υγιεινής. 

β) Ενα εκπρόσωπο του Κεντρικού Συμβουλίου Υγείας, 
γ) Ενα εκπρόσωπο του Πανελλήνιου Ιατρικού Συλλόγου, 
δ) Το Διευθυντή της Διεύθυνσης Βιοϊατρικής Τεχνολογίας, 
ε) Το Διευθυντή της Διεύθυνσης Αναπτύξεωες Μονάδων Υγείας, 
στ) Το Διευθυντή της Διεύθυνσης Τεχνικών Υπηρεσιών, 
ζ) Το Διευθυντή της Διεύθυνσης Υγιειονομικής Μηχανικής. 

2. Η Επιτροπή αυτή κρίνει σε δεύτερο βαθμό τις αιτήσεις για τη χο- 
ρήγηση αδείας ίδρυσης και λειτουργίας Ιδιωτικών Κλινικών, μετά από 
προσφυγή των ενδιαφερομένων κατά των αποφάσεων του Νομάρχη, η 
οποία ασκείται μέσα.σε προθεσμία είκοσι (20) ημερών από την κοινοποί¬ 
ηση της απόφασης. 

3. Η Επιτροπή συγκροτείται με απόφαση του Υπουργού Υγείας, 
Πρόνοιας και Κοινωνικών Ασφαλίσεων. 

Άρθρο 6 

1. Για την ίδρυση και λειτουργία Ιδιωτικής Κλινικής απαιτού¬ 
νται: 

α) Άδεια ίδρυσης και 
β) Άδεια λειτουργίας 

2. Ομοιες άδειες απαιτούνται και σε περίπτωση επέκτασης της Ιδιω¬ 
τικής Κλινικής ή μετατροπής, αύξησης ή ανακατανομής των κλινών 
της. 

Άρθρο 7 

Αδεια ίδρυσης Ιδιωτικής Κλινικής 

1. Πριν από την ανέγερση, αγορά, μίσθωση ή χρησιμοποίηση κτιρίου 
για την εγκατάσταση και λειτουργία Ιδιωτικής Κλινικής, απαιτείται 
άδεια ίδρυσης η οποία χορηγείται μέσα σε τρεις (3) μήνες από την υπο¬ 
βολή της σχετικής αίτησης με δικαιολογητικά, με απόφαση του οικείου 
Νομάρχη, μετά γνώμη της κατά το άρθρο 4 του παρόντος Επιτροπής. 

2. Η άδεια ίδρυσης Ιδιωτικής Κλινικής καθίσταται αυτόδικείως 
άκυρη αν μέσα σε μία 4ετία, που δύναται να παραταθεί για δύο ακόμη 
χρόνια με απόφαση του οικείου Νομάρχη, δεν έγινε έναρξη λειτουργίας 
της Κλινικής ή αν ο δικαιούχος παραιτηθεί εγγράφως αυτής. 

Άρθρο 8 

Προϋποθέσεις χορήγησης άδειας ίδρυσης 
Ιδιωτικής Κλινικής 

Για τη χορήγηση άδειας ίδρυσης Ιδιωτικής Κλινικής, ανεξαρτήτως 
άλλων στοιχείων, απαιτείται αυτοτελές και ανεξάρτητο κτίριο στο οποίο 
θα λειτουργεί η Ιδιωτική Κλινική και το οποίο θα ανταποκρίνεται στις 
κτιριολογικές^καϊ κτιριοδομικές προδιαγραφές που ισχύουν εκάστοτε 
για τις Ιδιωτικές Κλινικές, καθώς και στις σχετικές πολεοδομικές δια¬ 
τάξεις που προβλέπονται για την έκδοση της οικοδομικής άδειας. 


Άρθρο 9 

Απαιτούμενες μελέτες 

Για τη χορήγηση της άδειας απαιτούνται οι παρακάτω μελέτες: 

1. Πλήρεις μελέτες αρχιτεκτονικών, στατικών και εγκαταστάσεων 
που έχουν εκπονηθεί σύμφωνα με τις προδιαγραφές του Υπουργείου 
Υγείας, Πρόνοιας και Κοινωνικών Ασφαλίσεων για τις Ιδιωτικές Κλινι¬ 
κές και τις πολεοδομικές απαιτήσεις. 

2. Μελέτη που θα προβλέπει το κατάλληλο σύστημα αποχέτευσης 
και διάθεσης των αποβλήτων της Κλινικής (επεξεργασία και διάθεση 
υγρών αποβλήτων, στερεών και μολυσματικών αποβλήτων), που προ¬ 
έρχονται από ασθενείς, εργαστήρια, μαγειρεία, διοικητικές και άλλες 
υπηρεσίες. 

Άρθρο 10 
Θεώρηση στοιχείων 

Οι κατά το προηγούμενο άρθρο μελέτες και λοιπά τεχνικά στοιχεία, 
πριν από την υποβολή τους στην αρμόδια Πολεοδομική Αρχή, πρέπει να 
θεωρούνται από τη Διεύθυνση Τεχνικών Υπηρεσιών του Υπουργείου 
Υγείας, Πρόνοιας και Κοινωνικών Ασφαλίσεων σε εφαρμογή και των 
διατάξεων του Γενικού Οικοδομικού Κανονισμού. 

Άρθρο 11 

Απαιτούμενα δικαιολογητικά για τη χορήγηση 
άδειας ίδρυσης 

Για τη χορήγηση άδειας ίδρυσης Ιδιωτικής Κλινικής θα πρέπει απα- 
ραιτήτως να κατατίθεται φάκελος ο οποίος θα περιλαμβάνει τα εξής: 

α) Αίτηση. 

β) Υποβολή της άδειου; οικοδομής του κτιρίου. 

γ) .Περιγραφή των δεδομένων οργάνωσης και λειτουργίας της Κλινι¬ 
κής. 

δ) Αντίγραφο καταστατικού εάν πρόκειται περί εταιρείας και τίτλος 
κτήσεως οικοπέδου ή κτιρίου, μισθωτήριο συμβόλαιο κ.λ.π. Στην περί¬ 
πτωση που ο ενδιαφερόμενος δε διαθέτει τα παραπάνω στοιχεία κατά 
την υποβολή της αίτησης για άδεια ίδρυσης είναι δυνατό να τα προσκο¬ 
μίσει και με την υποβολή της αίτησης για χορήγηση άδειας λειτουργίας. 

ε) Δήλωση περί του υπολογιζόμενου χρόνου έναρξης των δραστηριο¬ 
τήτων της Κλινικής. 

στ) Κατάλογο του προβλεπόμενου ιατρικού προσωπικού που θα απα¬ 
σχοληθεί στην Κλινική κατά κατηγορία και ειδικότητα. · 

ζ) Περιγραφή των δυνατοτήτων της Κλινικής για παροχή περίθαλ¬ 
ψης και ο προβλεπόμενος εξοπλισμός της. 

η) Περιληπτικός προϋπολογισμός κόστους ανέγερσης κτιρίου και 
εγκαταστάσεων της Κλινικής και τρόπος χρηματοδότησης. 

θ) Γραμμάτιο είσπραξης του Δημοσίου Ταμείου 5.000 δραχμών για 
κάθε κλίνη. 

ι) Πίνακα με το προβλεπόμενο προσωπικό άλλων κατηγοριών (νοση¬ 
λευτικό, διοικητικό, βοηθητικό). 

Άρθρο 12 
Ελλείψεις φακέλου 

Σε περίπτωση που ο φάκελος παρουσιάζει ελλείψεις ο Νομάρχης θα 
ορίζει εύλογο προθεσμία, εντός της οποίας θα υποβάλλεται από τους εν¬ 
διαφερομένους κάθε συμπληρωματικό στοιχείο. 

Άρθρο 13 

Αδεια λειτουργίας Ιδιωτικής Κλινικής 

1. Ιδιωτική Κλινική, η οποία έχει λάβει σχετική άδεια ίδρυσης είναι 

απαραίτητο, πριν από την έναρξη της λειτουργίας της, με οποιονδήποτε 
τρόπο, να εφοδιασθεί και με ειδική άδεια λειτουργίας, η οποία χορηγεί¬ 
ται με απόφαση του οικείου Νομάρχη μετά γνώμη της Επιτροπής, του 
άρθρου 4 του παρόντος, μέσα σε τρίμηνο από την υποβολή της σχετικής 
αίτησης. ' · < 

2. Ιδιωτική Κλινική δεν είναι δυνατόν να λειτουργήσει χωρίς την ει¬ 
δική άδεια λειτουργίας. Σε αντίθετη περίπτωση ανακαλείται αμέσως η 
τυχόν άδεια ίδρυσης που χορηγήθηκε και επιβάλλονται οι προβλεπόμε- 
νες κυρώσεις. 

Άρθρο 14 

Στοιχεία για χορήγηση άδειας λειτουργίας 

1. Για τη χορήγηση άδειας λειτουργίας απαιτούνται τα παρακάτω 
δικαιολογητικά: 

α) Αίτηση που να αναφέρει την επωνυμία της Κλινικής και αντίγραφο 
ποινικού μητρώου για τα πρόσωπα που αναφέρονται στα άρθρα 2 και 3 
του παρόντος. 

β) Δήλωση με την οποία θα ορίζεται ο επιστημονικός Διευθυντής της 
Κλινικής και οι υπεύθυνοι των διαφόρων τμημάτων καθώς και αντί¬ 
γραφα του. Ποινικού Μητρώου τους. 

γ) Κατάλογος των γιατρών που θα απασχοληθούν στην Κλινική και 
πιστοποιητικά από τα οποία θα προκύπει ότι είναι εγγεγραμμένοι στον 
Ιατρικό Σύλλογο της περιφέρειας της Κλινικής, ο χρόνος λήψεως πτυ¬ 
χίου, άδεια άσκησης επαγγέλματος και άδεια χρησιμοποίησης τίτλου 
ιατρικής ειδικότητας. 

δ) Κατάλογος του πάσης φύσεως λοιπού προσωπικού κατά κατηγο¬ 
ρία. 

ε) Εσωτερικός κανονισμός λειτουργίας της Κλινικής. 

στ) Κατάλογος από τον οποίο θα προκύπτει ο εξοπλισμός της Κλινι¬ 
κής. 

ζ) Πιστοποιητικό της οικείας Πυροσβεστικής Υπηρεσίας για την 
ύπαρξη των επιβαλλομένων μέτρων πυρασφάλειας. 

η) Υπεύθυνη δήλωση υπογεγραμμένη από τον ιδιοκτήτη ή τον νό¬ 
μιμο εκπρόσωπο του Νομικού Προσώπου που έχει την άδεια ίδρυσης 
της Ιδιωτικής Κλινικής και των υπευθύνων μηχανικών οι οποίοι θα βε¬ 
βαιώνουν ότι έχουν τηρηθεί οι διατάξεις της νομοθεσίας, σχετικά με τις 
ισχύουσες αρχιτεκτονικές, στατικές, ηλεκτρομηχανολογικές προδια¬ 
γραφές των Ιδιωτικών Κλινικών, τις πολεοδομικές διατάξεις καθώς καί 
οι νομικές προϋποθέσεις των Κλινικών. 

2. Στην απόφαση χορήγησης άδειας λειτουργίας πρέπει να αναγρά¬ 
φεται ο συνολικός αριθμός των κλινών, τα τμήματα και ο αριθμός των 
κλινών τους, τα εργαστήρια, οι επιστημονικά υπεύθυνοι και η κατανομή 
των κλινών κατά θέσεις. 

Άρθρο 15 

Επιθεώρηση των εγκαταστάσεων 

1. Για τη χορήγηση άδειας, λειτουργίας διενεργείται προηγουμένως 
επιθεώρηση του κτιρίου της Κλινικής και των εγκαταστάσεών της για 
να διαπιστωθεί εάν έχουν τηρηθεί τα προβλεπόμενα στα συγκεκριμένα 
σχέδια και εάν πληρούνται οι προϋποθέσεις για τη χορήγηση της άδειας 
λειτουργίας. 

2. Η επιθεώρηση διενεργείται από την Επιτροπή του άρθρου 4 του 
παρόντος η οποία και συντάσσει σχετικό πρακτικό με τις διαπιστώσεις 
και προτάσεις της. 

Άρθρο 16 
Διάκριση Κλινικών 

1. Οι Ιδιωτικές Κλινικές διακρίνονται σε Γενικές, Μικτές και Ειδικές. 

Ως Γενικές θεωρούνται όσες διαθέτουν οπωσδήποτε τμήματα νοση¬ 
λείας παθολογικού και χειρουργικού τομέα, ως Ειδικές όσες διαθέτουν 
τμήματα νοσηλείας κυρίως μιας μόνο ειδικότητας και ως Μικτές εκεί¬ 
νες που διαθέτουν τμήματα αμίγως Παθολογικού και αμιγώς Χειρουρ¬ 
γικού Τομέα. 

2. Οι Ψυχιατρικές και Παιδιατρικές Κλινικές υπάγονται σε ειδική 

κατηγορία. ' 

Άρθρο 17 ■ ν 

Εποπτεία και έλεγχος των Ιδιωτικών Κλινικών 

1. Όλες οι Ιδιωτικές Κλινικές υπάγονται στην εποπτεία και τον 
έλεγχο του Υπουργείου Υγείας, Πρόνοιας και Κοινωνικών Ασφαλίσεων 
που ασκείται με τις Κεντρικές ή Περιφερειακές του Υπηρεσίες καθώς 
και από την Επιτροπή του άρθρου 4 του παρόντος Προεδρικού Διατάγ¬ 
ματος. 

• 2. Η εποπτεία και ο έλεγχος των Ιδιωτικών Κλινικών αφορά κυρίως, 
στον τρόπο παροχής υπηρεσιών υγείας στους νοσηλευόμενους, στη δια¬ 
σφάλιση ικανοποιητικής συντήρησης, αξιοπιστίας και βαθμονόμησης 
των ιατρικών μηχανημάτων, στον τρόπο άσκησης του ιατρικού, νοση¬ 
λευτικού, επιστημονικού και τυχόν εκπαιδευτικού έργου και στην εν γέ- 
νει τήρηση των νόμων και διατάξεων και εγκυκλίων διαταγών για τις 
Ιδιωτικές Κλινικές. 


3. Ο έλεγχος από την Επιτροπή του άρθρου 4 του παρόντος είναι 
υποχρεωτικός, τακτικά μεν μία φορά το χρόνο τουλάχιστον, έκτακτα δε 
όταν ειδικοί λόγοι το επιβάλλουν. 

Άρθρο 18 

Προσωρινή διακοπή λειτουργίας 

1. Η λειτουργία Ιδιωτικής Κλινικής διακόπτεται προσωρινά και για 
χρονικό διάστημα μέχρι έξι μήνες, σε περίπτωση κτιριακής επέκτασης ή 
γενικής ανακαίνισης ή για άλλους εξαιρετικούς λόγους που θα επικαλε- 
σθεί ο κάτοχος της άδειας. 

2. Επιτρέπεται η διακοπή λειτουργίας Τμήματος Κλινικής επί τρί¬ 
μηνο ανά διετία μόνο για λόγους αδυναμίας εξεύρεσης επιστημονικού 
Διευθυντή. Εάν μέσα σε ένα τρίμηνο δεν υποδειχθεί γιατρός για ανά¬ 
ληψη της υπευθυνότητας του Τμήματος, αυτό θεωρείται ότι έχει καταρ- 
γηθεί και μειώνεται ανάλογα ο συνολικός αριθμός των κλινών της Κλι- 
,,νικής. 

3. Η διακοπή και η επαναλειτουργία της Κλινικής, γίνεται με από¬ 
φαση του οικείου Νομάρχη μετά από γνώμη της κατά το άρθρο 4 του 
παρόντος Επιτροπής. 

Άρθρο 19 

Μη σύννομος λειτουργία Κλινικής 
Διακοπή λειτουργίας και ανάκληση άδειας 

1. Η λειτουργία Ιδιωτικής Κλινικής διακόπτεται οριστικά και η σχε¬ 
τική άδεια ανακαλείται: 

α) Με αίτηση και υπεύθυνη δήλωση εκείνου προς τον οποίο χορηγή¬ 
θηκε η άδεια, 

β) Σε περίπτωση που διαπιστωθούν σοβαρές παραβάσεις των διατά¬ 
ξεων του παρόντος που έχουν σχέση με τη λειτουργία των Ιδιωτικών 
Κλινικών και την παροχή υπηρεσιών υγείας από αυτές. 

2. Η διακοπή και η ανάκληση της αδείάς γίνεται με απόφαση του οι¬ 
κείου Νομάρχη μετά από γνώμη της Επιτροπής του άρθρου 4 του παρό¬ 
ντος. 

Άρθρο 20 >-·-*■" ■ 

Λειτουργία χωρίς άδεια 

1. Ιδιωτικές Κλινικές που λειτουργούν χωρίς να έχουν λάβει άδεια 
λειτουργίας, κλείνονται αμέσως με απόφαση του οικείου Νομάρχη. 

2. Οι παραβάτες τιμωρούνται με χρηματική ποινή από 500.000 μέ¬ 
χρι 5.000.000 δραχμές. 

3. Οι αποφάσεις που διατάσσουν το κλείσιμο Ιδιωτικής Κλινικής 
εκτελούνται από την Αστυνομική Αρχή και με επιμέλεια της αρμόδιας 
Ειααγγελικής Αρχής προς την οποία κοινοποιείται πάντοτε αντίγραφο 
της εκδιδόμενης απόφασης. 

Άρθρο 21 
Ποινές 

1. Οι κάτοχοι άδειας ίδρυσης και άδειου; λειτουργίοις Ιδιωτικής Κλι¬ 
νικής που παραβαίνουν τις διατάξεις του παρόντος για τις Ιδιωτικές 
Κλινικές, τιμωρούνται με χρηματική ποινή από 100.000 μέχρι 
1.000.000 δραχμές ή με οριστική διακοπή της λειτουργίοις της Κλινι¬ 
κής. 

2. Οι προβλεπόμενες από το παρόν άρθρο ποινές επιβάλλονται με 
απόφαση του οικείου Νομάρχη μετά από γνώμη της κατά το άρθρο 4 
του παρόντος Επιτροπής. 

Άρθρο 22 

Μεταβίβαση άδειας ίδρυσης και λειτουργίας Κλινικής 

• 1. Μεταβίβαση άδειας ίδρυσης ή λειτουργίας Ιδιωτικής Κλινικής 
ενεργείται μετά από αίτηση των ενδιαφερομένων προς πρόσωπα -τα 
οποία θα πρέπει-να^πληρούν τις προϋποθέσεις που τίθενται στα άρθρα 2 
και 3 του παρόντος. _ 

2. Η μεταβίβαση γίνεται με απόφαση του οικείου Νομάρχη που δη¬ 
μοσιεύεται στην Εφημερίδα της Κυβερνήσεως. 

Άρθρο 23 ^ 

Αριθμός Κλινών " < 

Άδεια ίδρυσης και λειτουργίας Ιδιωτικής Κλινικής χορηγείται για 


ο 




1316 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μία ή και περισσότερες ιατρικές ειδικότητες με τις εξής προϋποθέσεις, 
όσον αφορά στην περιφέρεια λειτουργίας της Κλινικής και τον αριθμό 
των κλινών: 

α) Για Ιδιωτικές Κλινικές που ιδρύονται στην περιφέρεια των Νομών 
Αττικής και Θεσσαλονίκης ορίζεται ελάχιστος συνολικός αριθμός εξήντα 
(60) κλινών, ο δε ελάχιστος αριθμός των τμημάτων Παθολογικού και 
Χειρουργικού δεν μπορεί να είναι κάτω των είκοσι (20) και για τμήματα 
των λοιπών ειδικοτήτων κάτω των δέκα(10). 

β) Για τις περιφέρειες των άλλων Νομών της Χώρας ορίζεται ελάχι¬ 
στος συνολικός αριθμός κλινών τριάντα (30) ο δε ελάχιστος αριθμός των 
τμημάτων Παθολογικού - Χειρουργικού δεν μπορεί να είναι κάτω των 
είκοσι (20) και για τμήματα των λοιπών ειδικοτήτων κάτω των δέκα 
( 10 ). 

Άρθρο 24 

Διοικητική Διεύθυνση της Κλινικής 

1. Τη Διοικητική ευθύνη κάθε Κλινικής έχει εκείνος στο όνομα του 
οποίου εκδίδεται η άδεια ίδρυσης και λειτουργίας της Κλινικής ή άλλο 
πρόσωπο που ορίζεται από αυτόν. 

2. Το όνομα του Διοικητικού Διευθυντή γνωστοποιείται υποχρεωτικά 
στην οικεία Νομαρχία και δε θα πρέπει να εμπίπτει στις διατάξεις του 
άρθρου 3 του παρόντος. 

3.0 Διοικητικός Διευθυντής είναι υπεύθυνος για την καλή λειτουργία 
της Ιδιωτικής Κλινικής. 

Άρθρο 25 

Επιστημονική Διεύθυνση Κλινικής 

1. Την Επιστημονική ευθύνη της Ιδιωτικής Κλινικής έχει ο Επιστη¬ 
μονικός Διευθυντής της, που ορίζεται από τον ιδιοκτήτη ή το νόμιμο εκ¬ 
πρόσωπό του. 

2. Την επιστημονική ευθύνη κάθε Κλινικής ή Τμήματος ή Εργαστη¬ 
ρίου αυτής έχει ο Διευθυντής γιατρός της Κλινικής ή του Τμήματος ή 
του Εργαστηρίου, που προτείνεται σύμφωνα με τις διατάξεις του άρθρου 
14 του παρόντος. Όλοι οι Διευθυντές γιατροί της Κλινικής αποτελούν 
Επιστημονική Επιτροπή ή οποίαασκεί καθήκοντα Επιτροπής ενδονοσο- 
κομειακών λοιμώξεων. Χρέη Προέδρου της Επιτροπής αυτής εκτελεί ο 
Επιστημονικός Διευθυντής της Κλινικής. 

3. Ο Οριζόμενος υπεύθυνος Διευθυντής γιατρός Κλινικής ή Τμήμα¬ 
τος ή Εργαστηρίου, κάτά την προηγούμενη παράγραφο απαλλάσσεται 
από την επιστημονική ευθύνη όταν του κοινοποιηθεί ειδικό έγγραφο του 
διοικητικού υπεύθυνου της Κλινικής ή μετά την πάροδο τριάντα (30) 
ημερών από τη σχετική αίτηση απαλλαγής του προς το Διοικητικό 
υπεύθυνο της Κλινικής, ο οποίος είναι υποχρεωμένος να βρει αντικατα¬ 
στάτη μέσα σε είκοσι (20) ημέρες από τη δήλωση εκείνου που αποχω¬ 
ρεί. Κάθε περίπτωση αντικατάστασης επιστημονικού υπεύθυνου, ο διοι¬ 
κητικός υπεύθυνος της Κλινικής είναι υποχρεωμένος να την γνωστο¬ 
ποιεί εγκαίρως στην Αρχή που εκδίδει την άδεια λειτουργίας, υποβάλ¬ 
λοντας ταυτόχρονα και τα σχετικά διακαιολογητικά στοιχεία, που αφο¬ 
ρούν στο νέο επιστημονικό υπεύθυνο για την έκδοση της σχετικής από¬ 
φασης. 

Η αντικατάσταση κοινοποιείται και στον οικείο Ιατρικό Σύλλογο. 

4. Κάθε Κλινική μπορεί να συνεργάζεται με ιδιώτες γιατρούς χωρίς 
άλλη επιβάρυνση των νοσηλευομένων πέρα από αυτές που καθορίζονται 
από τις σχετικές διατάξεις περί νοσηλειών. Όλες οι δαπάνες νοσηλείας 
εισπράττονται αποκλειστικά και μόνο από την Κλινική. 

5. Σε κάθε Κλινική πρέπει να υπάρχει όλο το 24ωρο ιατρική κάλυψη. 

Άρθρο 26 

Υποχρεώσεις Επιστημονικών Διευθυντών 

1. Κάθε Επιστημονικός Διευθυντής Κλινικής, Τμήματος ή Εργαστη¬ 
ρίου της: 

α) Είναι υπεύθυνος για τη διάγνωση και θεραπεία κατά τους κανόνες 
της επιστήμης των νοσηλευομένων ασθενών πόυ υπάγονται στη δικαιο¬ 
δοσία τους. 

β) Κατανέμει την εργασία στο ιατρικό και νοσηλευτικό προσωπικό 
που υπάγεται στη δικαιοδοσία του, συντονίζει τα της θεραπείας των 
ασθενών και _>:άνονίζει την εν. γένει φαρμακευτική και διαιτητική 
αγωγή. 

£ 

γ) Είναι υπεύθυνος για την ορθή σύνταξη και κανονική τήρηση των 


ιατρικών αρχείων και φακέλων των ασθενών, καθώς και γιά την πληρό- 
τητά τους. Τα αρχεία θα πρέπει να διατηρούνται για μια εικοσαετία και 
να περιέχουν: 

αα) τα στοιχεία του ασθενούς, την ιδιότητα, την ηλικία, φύλο και 
διεύθυνση, 

ββ) το εισιτήριο του ασθενούς, καθώς και την πρωτογενή και δευτε¬ 
ρογενή διάγνωση, 

γγ) αντίγραφο του φύλλου νοσηλείας και του ατομικού βιβλιαρίου νο¬ 
σηλείας του ασθενούς, 

δδ) τις διάφορες εργαστηριακές, κλινικές και παρακλινικές εξετάσεις, 
εε) έκθεση της αγωγής που έχει ακολουθηθεί και της πορείας της κα¬ 
τάστασης υγείας του ασθενούς, υπογραμμένης από τον Διευθυντή του 
οικείου Τμήματος της κλινικής, 
στστ) εξιτήριο, 

ζζ) αντίγραφο ενημερωτικού σημειώματος εξόδου. 

2. Κάθε επιστημονικός Διευθυντής Εργαστηρίου: 

α) Είναι υπεύθυνος για την έρευνα και διάγνωση για τις παθήσεις των 
παραπεμπομένων εσωτερικών ασθενών κατά τους κανόνες της Επιστή¬ 
μης· 

β) Είναι υπεύθυνος για την πλήρη και κανονική τήρηση του βιβλίου 
εργαστηριακών ευρημάτων. 

3. Έχει τις υποχρεώσεις που απορρέουν από τον εσωτερικό κανονι¬ 
σμό λειτουργίας της Κλινικής. 

Άρθρο 27 

Υποχρεώσεις γιατρών και λοιπού προσωπικού 

Οι υποχρεώσεις των γιατρών, του νοσηλευτικού και λοιπού προσωπι¬ 
κού της Κλινικής καθορίζονται στον Εσωτερικό Κανονισμό Λειτουργίας 
της Κλινικής. 

Άρθρο 28 

Προσόντα επιστημονικά υπεύθυνων γιατρών 

Υπεύθυνοι Διευθυντές γιατροί Κλινικών Τμημάτων ή Εργαστηρίων 
τους ορίζονται όσοι έχουν τα εξής προσόντα: 
α) Άδεια άσκησης του Ιατρικού επαγγέλματος, 
β) Τίτλο ειδικότητας. Για Κλινικές ειδικότητες απαιτείται 3ετής του¬ 
λάχιστον άσκηση της ειδικότητας. 

γ) Να είναι εγγεγραμμένοι στον Ιατρικό Σύλλογο της περιφέρειας της 
Κλινικής στην οποία ορίζονται υπεύθυνοι. 

Με απόφαση του οικείου Νομάρχη μετά γνώμη του οικείου Ιατρικού 
Συλλόγου είναι δυνατόν να ορισθέί υπεύθυνος και γιατρός που είναι εγ¬ 
γεγραμμένος σε άλλο Ιατρικό Σύλλογο. 

Άρθρο 29 

Μη δυνάμενοι- να ορισθούν επιστημονικά υπεύθυνοι 

Δεν μπορούν να ορισθούν υπεύθυνοι Κλινικής ή Τμήματος ή Εργα¬ 
στηρίου της: 

α) Όσοι εμπίπτουν στις περιπτώσεις του άρθρου 3 του παρόντος, 
β) Όσοι έχουν καταδικαστεί από τα πειθαρχικά συμβούλια των ιατρι¬ 
κών Συλλόγων ή από τακτικά δικαστήρια σε προσωρινή άρση της 
άδειας άσκησης της Ιατρικής και για όσο διάστημα διαρκεί αυτή. 

Άρθρο 30 
·-- .Έκπτωση" 

1. Υεπύθυνοι Διευθυντές γιατροί Κλινικών ή Τμημάτων ή Εργαστη¬ 
ρίων εκπίπτουν αυτοδικαίως από την υπευθυνότητα ή τη θέση εφόσον 
αρθρεί η άδεια εξάσκησης του Ιατρικού επαγγέλματος που τους έχει χο¬ 
ρηγηθεί ή καταδικαστούν τελεσίδικα για παραβάσεις που αναφέρονται 
στο άρθρο 3 του παρόντος. 

2. Η έκπτωση στην προηγούμενη περίπτωση διαρκεί όσο και η άρση 
της άδειας άσκησης του Ιατρικού επαγγέλματος. 

Άρθρο 31 

Εφημερία Ιδιωτικής Κλινικής 

1. Κάθε Ιδιωτική Κλινική μπορεί να εφημερεύει καθόλη την εβδο¬ 
μάδα ή για ορισμένες μέρες και για τις ιατρικές εκείνες ειδικότητες που 
αναφέρονται στην άδεια ίδρυσής και λειτουργίας της. Για την εφημέ- 

ρεύση απαιτείται αίτησή του ενδιαφερομένου εγχρινομένη από τη Διεύ¬ 
θυνση Υγιεινής της οικείας Νομαρχίας. 

2. Η ιδιωτική Κλινική, σε περίπτωση που εφημερεύει, είναι υποχρε¬ 
ωμένη να διατηρεί εξωτερικό ιατρείο κατά το χρόνο εφημερίας των ια¬ 
τρικών ειδκοτήτων που αναφέρονται στην άδεια ίδρυσης και λειτουργίας 
της, για την αντιμετώπιση των εκτάκτων περιστατικών των ειδικοτή¬ 
των αυτών. 

3. Σε εξαιρετικές περιπτώσει μπορεί να επιβληθεί υποχρεωτική εφη¬ 
μερία στις Ιδιωτικές Κλινικές με απόφαση του οικείου Νομάρχη, ειδικά 
αιτιολογημένη. 

Άρθρο 32 

Λειτουργία ειδικών Αυτοτελών Μονάδων 

Επιτρέπεται η ένταξη και λειτουργία σε Ιδιωτικές Κλινικές μιας ή και 
περισσοτέρων μονάδων παροχής εξειδικευμένων Υγιειονομικών Υπηρε¬ 
σιών, διαγνωστικού ή θεραπευτικού χαρακτήρα, που ανήκουν σε άλλα 
φυσικά ή νομικά πρόσωπα. 

Άρθρο 33 

Απαιτούμενη γνωμοδότηση Επιτροπής 

Όπου απαιτείται από τις διατάξεις του παρόντος γνωμοδότηση της 
Επιτροπής του άρθρου 4, ως τέτοια λαμβάνεται υπ’ όψη η γνωμοδό¬ 
τηση της Επιτροπής του άρθρου 5 εφόσον υποβληθεί ένσταση κατά της 
Πρωτοβάθμιας κρίσης, κατά τα ειδικότερα στο άρθρο 5 του παρόντος 
Προεδρικού Διατάγματος καθοριζόμενα. 

Άρθρο 34 

Άδεια λειτουργίας Εργαστηρίων 

Η άδεια λειτουργίας των εργαστηρίων των επί μέρους Εργαστηρίων 
της Κλινικής και των εξειδικευμένων τμημάτων διαγνωστικού ή θερα¬ 
πευτικού χαρακτήρα για τα οποία απαιτείται ειδική άδεια λειτουργίας, 
χορηγείται στο όνομα του φυσικού ή νομικού προσώπου το οποίο πρό¬ 
κειται να τύχει της άδειας ίδρυσης και λειτουργίας Ιδιωτικής Κλινικής 
και με τη συνδρομή των νομίμων για τούτο προϋποθέσεων. Επιστημο¬ 
νικά υπεύθυνος κάθε εργαστηρίου ορίζεται γιατρός της αντίστοιχης ειδι¬ 
κότητας. 

Άρθρο 35 

1. Κάθε Κλινική πρέπει να πληροί τους γενικούς όρους καθαριότη¬ 
τας, υγιεινής και υγιεινής περιβάλλοντος όπως αυτοί προβλέπονται από 
τις ισχύουσες κάθε φορά υγιεινομικές διατάξεις. 

2. Σε οποιαδήποτε επωνυμία της Κλινικής προτάσσεται εμφανώς ο 
τίτλος «Ιδιωτική Κλινική». 

Άρθρο 36 
Απαγορεύσεις 

, Για κάθε Κλινική απαγορεύεται ιδίως: 

α. Η μεταφορά, μετατροπή, αύξηση, ανακατανομή μείωση και ανα¬ 
κατανομή γενικώς των κλινών χωρίς προηγούμενη άδεια, που χορηγεί¬ 
ται από τον οικείο Νομάρχη μετά από γνώμη της Επιτροπής κατά το 
άρθρο 4 του παρόντος. 

β. Η υπέρβαση του αριθμού των κλινών νοσηλείας τμήματος πέρα 
από τις καθορισμένες στην άδεια λειτουργίας. 

γ. Η ανάπτυξη Ψυχιατρικού τμήματος ή τμήματος ειδικών λοιμό» 
ξεων σε Κλινικές άλλων Ιατρικών ειδικοτήτων, χωρίς ειδική άδεια που 
χορηγείται από τον Υπουργό Υγείας, Πρόνοιας και Κοινωνικών Ασφα¬ 
λίσεων μετά γνώμη του ΚΕ.Σ.Υ. 

δ. Η συστέγαση σε Παιδιατρική Κλινική άλλης Ιατρικής ειδικότητας 
εκτός από εκείνες που αφορούν το παιδί. 

ε. Η διατήρηση νοσηλευτικών κλινών σε Ιδιωτικά Ιατρεία. 

στ. Η διακοπή λειτουργίας της Κλινικής χωρίς προηγούμενη άδεια. 

ζ. Η χρησιμοποίηση κλινών απομόνωσης για τη νοσηλεία συνήθων 
ασθενών. 

η. Η αναγραφή στην πινακίδα της Κλινικής, Ιατρικής Ειδικότητας 
που δεν αναφέρεται στην άδεια λειτουργίας. 

Άρθρο 37 

Καταργούμενες διατάξεις 

Οι διατάξεις του άρθρου 20 του Ν. 1579/1985 «Ρυθμίσεις για την 


εφαρμογή και ανάπτυξη του Εθνικού Συστήματος Υγείας και άλλες δια¬ 
τάξεις» (ΦΕΚ Α 217/23.12.1985), καθώς και κάθε άλλη διάταξη 
αντίθετη με τις διατάξεις του παρόντος Προεδρικού Διατάγματος κα- 
ταργείται. I 

Στον Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡ. ΥΠΟΥΡΓΟΣ 
ΥΓΕΙΑΣ, ΠΡΟΝ. & ΚΟΙΝΟΝ. ΑΣΦΑΛΙΣΕΟΝ 

ΓΕΩΡΓΙΟΣ I. ΣΟΥΡΛΑΣ 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 248 

Ίδρυση Ενορίας του Ιερού Ναού Αγίου; Παρασκευής του Δήμου Αχαρ- 
’ νών, της Ιεράς Μητροπόλεως Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παραγρ. 2 και 3 του Ν. 590/77 «Περί του καταστα¬ 
τικού Χάρτου της Εκκλησίας της Ελλάδος» (Α' 146) σε συνδιασμό με τα 
άρθρα 2 και 3 του 8/79 κανονισμού της Ιεράς Συνόδου της Εκκλησίας 
της Ελλάδοις «Περί Ναών και Ενοριών» (Α'/1980). 

2. Τη σύμφωνη γνώμη του Μητροπολιτικού ( Συμβουλίου της Ιεράς 
Μητροπόλεως Αττικής που περιλαμβάνεται.στο απόσπασμα πρακτικού 
της υπ’ αριθ. 148/31.12.90 συνεδριάσεως. 

3. Την υπ’ αριθ. 288/90 γνωμοδότηση του Δημοτικού Συμβουλίου 
του Δήμου Αχαρνών. 

4. Την αριθ. 152/1991 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού Αγίας Παρασκευής του 
Δήμου Αχαρνών της Ιεράς Μητροπόλεως Αττικής. 

' Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

' Αθήνα, 13 Ιουνίου. 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 249 

Ίδρυση της Ιεράς ανδρώας Κοινοβιακής Μονής «ΥΠΕΡΑΓΙΑΣ ΘΕΟ¬ 
ΤΟΚΟΥ ΥΨΗΛΗΣ» περιοχής Μαγουλάδων Κερκύρας της Ιεράς 
Μητροπόλεως Κερκύρας και Παξών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

. 1. Τις διατάξεις τού άρθρου 39 παρ. 3 τουΝ. 590/1977 περί Κατα¬ 
στατικού Χάρτου της Εκ'κλησίας.της Ελλάδος (ΦΕΚ 146 τ.Α'). 

2. Τη σύμφωνη γνώμη του Σεβασμιώτατου Μητροπολίτου Κερκύ¬ 
ρας και Παξών που περιλαμβάνονται στο αριθ. 288/98/2.2.91 έγ¬ 
γραφό του. 

3. Την έγκριση της Ιεράς Συνόδου της Εκκλησίας της Ελλάδος που 
χορηγήθηκε· στη συνεδρίαση της 7.2.91 (αριθ. εγγράφου 363/201/ 
14.2.91). 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


4. Την αριθ. 241/91 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται η Ιερά Ανδρώα κοινοβιακή Μονή «ΥΠΕΡΑΓΙΑΣ ΘΕΟΤΟ¬ 
ΚΟΥ ΥΨΗΛΗΣ» περιοχής Μαγουλάδων Κερκύρας της Ιεράς Μητρο- 
πόλεως Κερκύρας και Παξών. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ. 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ ΣΟΥΦΛΙΑΣ 
-*- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 250 

Ίδρυση Ενορίας του ενοριακού Ιερού Ναού Ανάληψης Κυρίου, Κάκ- 

καβα της Κοινότητας Καλού Νερού της επαρχίας Τριφυλίας της Ιε¬ 
ράς Μητροπόλεως Τριφυλίας και Ολυμπίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παρ. 2 του Ν. 590/77 «Περί του Καταστατικού 
Χάρτου της Εκκλησίας της Ελλάδος» Α’ 146) σε συνδυασμό με τα άρ¬ 
θρα 2 και 3 του 8/1979 κανονισμού της Ιεράς Συνόδου της Εκκλησίας 
της Ελλάδος «Περί Ιερών Ναών και Ενοριών» (Α’ 1/1980). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Τριφυλίας και Ολυμπίας, που περιλαμβάνεται στο από¬ 
σπασμα πρακτικού της αριθ. 7/18.10.90 συνεδριάσεως. 

3. Την αριθ. 6/1990 γνωμοδότηση του Κοινοτικού Συμβουλίου της 
Κοινότητος Καλού Νερού. 

4. Την 151/1991 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

, Άρθρο μόνο 

Ιδρύεται Ενορία του Ιερού Ενοριακού Ναού, Ανάληψης Κυρίου, Κάκ- 
καβα της Κοινότητας Καλού Νερού Τριφυλίας,· της Ιεράς Μητροπόλεως 
Τριφυλίας και Ολυμπίας. 


Στον Υπουργό Εθνικής Παιδείας και Θρησκευμάτων αναθέτουμε ττγ 
δημοσίευση και εκτέλεση του παρόντος Προεδρικού Διατάγματος. ,' 

Αθήνα, 13 Ιουνίου 1991 " 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ ΣΟΥΦΛΙΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 251 

Ίδρυση Ενορίας του Ιερού ενοριακού Ναού Αγίου Ιωάννου του Βαπτι- 
στού», Καλλιθέας Κορίνθου, της Ιεράς Μητροπόλεως Κορίνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παρ. 2 του Ν. 590/77 «Περί του Καταστατικού 
Χάρτου της Εκκλησίας της Ελλάδος» Α' 146) σε συνδυασμό με τα άρ¬ 
θρα 2 και 3 του 8/1979 κανονισμού της Ιεράς Συνόδου της Εκκλησίας 
της Ελλάδος «Περί Ιερών Ναών και Ενοριών» (Α’ 1/1980). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Κορίνθου, που περιλαμβάνεται στο απόσπασμα πρακτι¬ 
κού της αριθ. 309/28.3.1991 συνεδριάσεως. 

3. Την αριθ. 236/27.12.1990 γνωμοδότηση του Δημοτικού Συμ¬ 
βουλίου του Δήμου Κορίνθου. 

4. Την 270/1991 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού, «Αγίου Ιωάννου του Βα- 
πτιστού», Καλλιθέας Κορίνθου, της Ιεράς Μητροπόλεως Κορίνθου. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



